Aleksander Doba

Aleksander Doba (født 9. september 1946, død 22. februar 2021) var en polsk kajakkpadler som hovedsakelig er kjent for sine lange sjøreiser med kajakk hvor han krysset åpent hav. I 2010 og på nytt i 2013 padlet han over Atlanterhavet. De to turene var de lengste sjøreisene med kajakk som noen gang er gjort. Han ble i 2014 av magasinet National Geographic kalt for «Årets eventyrer»."People's Choice Adventurer of the Year" . National Geographic.

 Liv og virke 
Aleksander Doba ble født i 1946 i byen Swarzędz sentralt i Polen, men bor i dag i byen Police (den tidligere tyske byen Pölitz), i nærheten av Szczecin i vestlige Polen og ikke langt fra dagens tyske grense.

Doba var den første som padlet en sju meter lang havkajakk over Atlanterhavet, en tur på 5394 km.«Podsumowanie wyprawy transatlantyckiej» , Aleksanderdoba.pl«Transatlantic Kayak Crossing», Transatlantic2010.blogspot.no Hans første sjøreise var fra Senegal til Brasil i 2010 og satte rekorden for den lengste sjøreise på åpen hav gjort av en kajakkpadler. Det tok rundt 99 dager. Han var 65 år gammel på turen. Den tidligere lengste kajakkturen tilhørte Peter Bray som benyttet 76 dager i 2001 fra Newfoundland til Irland.«Landfall: Aleksander Doba Reaches South America», Canoe & Kayak 2. februar 2011 Dobas reise begynte klokken 15.30 polsk tid«Dziennik Transatlantycki» , Aleksanderdoba.pl den 26. oktober 2010 i Dakar i Afrika, og ble avsluttet da han nådde Brasil klokken 10.12 lokal tid for første gang på 98 dager, 23 timer og 42 minutter. Han nådde deretter Acaraú klokken 17.50 lokal tid (99 dager, 6 timer og 20 minutter).aleksanderdoba.pl, førsteside Hans gjennomsnittlige hastighet var 2,26 km i timen og gjennomsnittlig 54 km per døgn og med maksimum distanse på 126,5 km på et døgn. Da han gikk i land i Brasil veide han 64 kg og da mistet 14 kg på 14 uker som reisen tok.

Etter å ha hvilt ut planla han å padle rundt 6000 km nordover langs kysten av Amerika til den amerikanske hovedstaden Washington, D.C.. Han ble angrepet og plyndret mens han padlet fra Peru til Brasil på den store elven Amazonas, rundt 20 km fra brasilianske Coari.«Relacja Olka z etapu Brazylia - Peru 11-07-11» , Aleksanderdoba.pl

Den 5. oktober 2013, 67 år gammel, padlet han ut fra Lisboa i Portugal for sin andre transatlantiske sjøreise. Hensikten var å padle de rundt 8 690 km over Atlanterhavets bredeste strekning. Han nådde fram til stranden New Smyrna Beach i Florida den 19. april 2014. Sjøreisen tok ham 196 dager å fullføre og han hadde da padlet rundt 10 138 km.Altschul, Jen: «Adventurers of the Year 2014/2015» , National Geographic

Doba har også padlet i kajakk sammen med andre i Østersjøen: i 1999 hvor han padlet en strekning på 4227 km på 80 dager; fra Police til Narvik i 2000 på 101 dager og en strekning på 5369 km; og rundt innsjøen Bajkalsjøen i Sibir i 2009 på 41 dager og en strekning på rundt 2000 km.«Kajakiem Dookoła Bajkału w pojedynkę : lato 2009» , Arsobatravel.pl I tillegg driver han på med fallskjermhopping, hittil 14 offisielle ganger, seilt med hangglider i totalt rundt 250 timer, og sykler.

 Referanser 

 Litteratur 
 Thomas, Pete (4. februar 2011): «Kayaker, 64, completes marathon paddle across Atlantic». GrindTV.
 Mihell, Conor (2. februar 2011): «Landfall: Aleksander Doba reaches South America». Canoe & Kayak.
 Mrozek, Małgorzata: «Kajakarstwo - Aleksander Doba przepłynął Atlantyk». Naszemiasto.pl. Polskapresse Sp. z o.o.

 Eksterne lenker 
 Aleksander Dobas offisielle nettsted
 Uoffisiell norsk blogg for Aleksander Doba transatlantiske kajakkpadling (engelskspråklig)

Kategori:Polske padlere
Kategori:Polske oppdagere
Kategori:Ordenen Polonia Restituta
Kategori:Personer fra Poznań fylke